[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 16.10.2008

COM(2008) 608 τελικό

2006/0145 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τα πρόσθετα τροφίμων

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2006/0145 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τα πρόσθετα τροφίμων

1. Εισαγωγή

Το άρθρο 251 παράγραφος 2 τρίτο εδάφιο στοιχείο (γ), της συνθήκης ΕΚ ορίζει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή εκθέτει κατωτέρω τη γνώμη της σχετικά με τις τροπολογίες που πρότεινε το Κοινοβούλιο.

2. Ιστορικό

Ημερομηνία διαβίβασης της πρότασης στο ΕΚ και το Συμβούλιο [έγγραφο COM(2006)0428 τελικό - 2006/0145 (COD)]: | 28 Ιουλίου 2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 25 Απριλίου 2007 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 10 Ιουλίου 2007 |

Ημερομηνία διαβίβασης της τροποποιημένης πρότασης: | 24 Οκτωβρίου 2007 |

Ημερομηνία πολιτικής συμφωνίας: | 17 Δεκεμβρίου 2007 |

Ημερομηνία έγκρισης της κοινής θέσης: | 10 Μαρτίου 2008 |

Ημερομηνία γνωμοδότησης του Ευρωπαϊκού Κοινοβουλίου (δεύτερη ανάγνωση) | 8 Ιουλίου 2008 |

3. Αντικείμενο της πρότασης

Στη Λευκή Βίβλο για την ασφάλεια των τροφίμων [COM(1999) 719 τελικό] η Επιτροπή ανακοίνωνε ότι θα επικαιροποιήσει και θα απλουστεύσει την υφιστάμενη κοινοτική νομοθεσία σχετικά με τα πρόσθετα τροφίμων (δράση 11 της Λευκής Βίβλου). Στόχοι της πρότασης είναι:

- η απλούστευση της νομοθεσίας για τα πρόσθετα τροφίμων με τη δημιουργία ενός ενιαίου μηχανισμού όσον αφορά τις αρχές, τις διαδικασίες και τις εγκρίσεις·

- η απόδοση των εκτελεστικών εξουσιών στην Επιτροπή για την επικαιροποίηση του κοινοτικού καταλόγου εγκεκριμένων προσθέτων τροφίμων·

- η διαβούλευση με την Ευρωπαϊκή Αρχή για την Ασφάλεια των Τροφίμων (ΕΑΑΤ) σχετικά με την αξιολόγηση της ασφάλειας προσθέτων τροφίμων·

- η θέσπιση ενός προγράμματος επαναξιολόγησης για υφιστάμενα πρόσθετα τροφίμων·

- η απαίτηση έγκρισης των προσθέτων τροφίμων που αποτελούνται, περιέχουν ή παράγονται από γενετικά τροποποιημένους οργανισμούς στο πλαίσιο του κανονισμού (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές.

4. Γνωμη της επιτροπησ σχετικά με τις τροπολογιεσ του ευρωπαϊκου κοινοβουλιου

- Το Ευρωπαϊκό Κοινοβούλιο ψήφισε σε δεύτερη ανάγνωση ένα ενοποιημένο κείμενο το οποίο περιλαμβάνει διάφορες τροπολογίες του κειμένου της κοινής θέσης. Το κείμενο είναι το αποτέλεσμα διαπραγματεύσεων μεταξύ του Συμβουλίου, του Ευρωπαϊκού Κοινοβουλίου και της Επιτροπής. Οι τροπολογίες είναι κυρίως τεχνικής φύσης και συμφωνούν γενικά με και ενισχύουν τις βασικές αρχές της αρχικής πρότασης. Ιδιαίτερης σημασίας είναι οι τροπολογίες που απαιτούν την επισήμανση της πιθανής δυσμενούς συνέπειας στη συμπεριφορά των παιδιών που έχει συνδεθεί με ορισμένα χρώματα τροφίμων. Άλλες τροπολογίες αφορούν τη διασαφήνιση της αλληλεπίδρασης μεταξύ της πρότασης κανονισμού για τα πρόσθετα τροφίμων και του κανονισμού (ΕΚ) αριθ. 1829/2003 για τα γενετικώς τροποποιημένα τρόφιμα και ζωοτροφές και, επίσης, τη διασαφήνιση ότι για τα πρόσθετα τροφίμων που παράγονται με τη χρήση διαφορετικών διαδικασιών παραγωγής ή με διαφορετικά αρχικά υλικά απαιτείται νέα αξιολόγηση ασφάλειας. Άλλες τροπολογίες ενισχύουν την αρχή της προφύλαξης και διασαφηνίζουν περαιτέρω την αρχή της μη παραπλάνησης του καταναλωτή.

- Η Επιτροπή δέχεται όλες τις τροπολογίες που εγκρίθηκαν από το ΕΚ. Το αποτέλεσμα της δεύτερης ανάγνωσης στο Ευρωπαϊκό Κοινοβούλιο ήταν πολύ ικανοποιητικό.

5. Συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.